CELEX: 31993R3606
Language: el
Date: 1993-11-22 00:00:00
Title: Κανονισμός (Ευρατόμ, ΕΚΑΧ, ΕΚ) αριθ. 3606/93 του Συμβουλίου της 22ας Νοεμβρίου 1993 για τροποποίηση του κανονισμού (ΕΟΚ, Ευρατόμ, EKAX) αριθ. 260/68 περί καθορισμού των όρων και της διαδικασίας επιβολής του φόρου του θεσπισθέντος υπέρ των Ευρωπαϊκών Κοινοτήτων

Avis juridique important

|

31993R3606

Κανονισμός (Ευρατόμ, ΕΚΑΧ, ΕΚ) αριθ. 3606/93 του Συμβουλίου της 22ας Νοεμβρίου 1993 για τροποποίηση του κανονισμού (ΕΟΚ, Ευρατόμ, EKAX) αριθ. 260/68 περί καθορισμού των όρων και της διαδικασίας επιβολής του φόρου του θεσπισθέντος υπέρ των Ευρωπαϊκών Κοινοτήτων  

Επίσημη Εφημερίδα αριθ. L 332 της 31/12/1993 σ. 0010 - 0010 Φινλανδική ειδική έκδοση: Κεφάλαιο 1 τόμος 3 σ. 0081  Σουηδική ειδική έκδοση: Κεφάλαιο 1 τόμος 3 σ. 0081 

ΚΑΝΟΝΙΣΜΟΣ (Ευρατόμ, ΕΚΑΧ, ΕΚ) αριθ. 3606/93 ΤΟΥ ΣΥΜΒΟΥΛΙΟΥ της 22ας Νοεμβρίου 1993 για τροποποίηση του κανονισμού (ΕΟΚ, Ευρατόμ, EKAX) αριθ. 260/68 περί καθορισμού των όρων και της διαδικασίας επιβολής του φόρου του θεσπισθέντος υπέρ των  Ευρωπαϊκών ΚοινοτήτωνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,  το πρωτόκολλο περί των προνομίων και των ασυλιών των Ευρωπαϊκών Κοινοτήτων, και ιδίως τα άρθρα 13 και 23,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας ότι είναι σκόπιμο να επεκταθεί η εφαρμογή του φόρου υπέρ των Ευρωπαϊκών Κοινοτήτων με τους όρους και τη διαδικασία που προβλέπονται στον κανονισμό (ΕΟΚ, Ευρατόμ, EKAX) αριθ. 260/68 (3), οτις αποδοχές, τους μισθούς και τις λοιπές αμοιβές του  Προέδρου, των μελών του Συμβουλίου του Ευρωπαϊκού Νομισματικού Ιδρύματος και του προσωπικού του ιδρύματος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Στον κανονισμό (ΕΟΚ, Ευρατόμ, EKAX) αριθ. 260/68 παρεμβάλλεται το ακόλουθο νέο άρθρο:  "Άρθρο 12α Ο παρών κανονισμός εφαρμόζεται στον Πρόεδρο του Ευρωπαϊκού Νομισματικού Ιδρύματος, στα λοιπά μέλη του ιδρύματος, στα μέλη του προσωπικού του ιδρύματος και στους δικαιούχους των συντάξεων οι οποίες καταβάλλονται από το ίδρυμα και περιλαμβάνονται στις  κατηγορίες που προσδιορίζονται από το Συμβούλιο, κατ' εφαρμογή του άρθρου 16 πρώτο εδάφιο του πρωτοκόλλου περί των προνομίων και των ασυλιών, όσον αφορά τις αποδοχές, τους μισθούς και τις λοιπές αμοιβές, καθώς και τις συντάξεις αναπηρίας, αρχαιότητας  και επιζώντων που καταβάλλονται από το ίδρυμα."  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Νοεμβρίου 1993.  Για το Συμβούλιο Ο Πρόεδρος Ph. MAYSTADT  (1) ΕΕ αριθ. C 324 της 1. 12. 1993, σ. 13.(2) ΕΕ αριθ. C 329 της 6. 12. 1993.(3) ΕΕ αριθ. L 56 της 4. 3. 1968, σ. 8. Κανονισμός όπως τροποποιήθηκε τελευταία από τον κανονισμό (ΕΟΚ, Ευρατόμ, EKAX) αριθ. 3761/92 (ΕΕ αριθ. L 383 της 29. 12. 1992,  σ. 1).